**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 28.07.2023 ora 08.00 – 29.07.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 29.07.2023, ora 08.00**

**RÂURI:**

**Debitele au fost în scădere,** exceptând cursul superior al Prutului și cursul mijlociu al Mureșului unde au fost în creștere datorită propagării.

Pe râurile din bazinele hidrografice: Jiu, Olt, Vedea, Argeș, Ialomița, Bârlad, pe afluenții Prutului și pe cursul mijlociu și inferior al acestuia, debitele au fost, în general, staționare.

Debitele se situează la valori sub mediile multianuale lunare, cu coeficienți moduli cuprinși între 30-90 %, mai mari (în jurul și peste normalele lunare) pe râurile din bazinele hidrografice: Vișeu, Iza, pe cursurile superioare ale Sucevei şi Bistriței și mai mici (sub 30% din normalele lunare) pe râurile din bazinele hidrografice: Vedea, Tazlău, Rm. Sărat, Bârlad, Jijia, pe unii afluenţi ai Oltului superior și ai Bistriței.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general în scădere,** exceptând râurile din bazinele hidrografice: Jiu, Olt, Vedea, Argeș, Ialomița, Bârlad, afluenții Prutului și pe cele din Dobrogea unde vor fi staționare.

Sunt posibile scurgeri importante pe versanți, torenți, pâraie, formarea de viituri rapide cu efecte de inundații locale și creșteri semnificative de niveluri și debite pe unele râuri mici din zonele de deal și munte, din Crișana și Maramureș datorită precipitațiilor torențiale, sub formă de aversă, însemnate cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară (secțiunea Baziaș) în** **intervalul 28.07 – 29.07.2023** **a fost în creştere, având valoarea de** **3500 m3/s,** sub media multianuală a lunii **iulie (5350 m3/s).**

În aval de Porţile de Fier debitele au fost în creștere pe sectorul Gruia – Corabia, în scădere pe sectorul Tr. Măgurele – Vadu Oii și relativ staționare pe sectorul Brăila – Tulcea.

**Debitul la intrarea în țară (secțiunea Baziaș) va fi staţionar (3500 m3/s).**

În aval de Porțile de Fier, debitele vor fi în creștere pe sectorul Gruia – Zimnicea,în scădere pe sectorul Giurgiu – Cernavodă și relativ staţionare pe sectorul Hârşova – Tulcea.

**2.** **Situaţia meteorologică în intervalul 28.07.2023, ora 08.00 – 29.07.2023, ora 08.00**

**În ţara,** vremea a fost în general frumoasă și s-a încălzit față de ziua precedentă, astfel în cea mai mare parte a țării valorile termice s-au apropiat de mediile multianuale specifice acestei date. În nord-vestul și nordul teritoriului, cerul a fost temporar noros, iar pe parcursul nopții izolat s-au semnalat averse slabe. În celelalte regiuni cerul s-a menținut mai mult senin pe tot parcursul intervalului. Vântul a suflat slab și moderat, cu unele intensificări în zona montană înaltă, în special din nordul Carpaților Orientali. Temperaturile maxime s-au încadrat între 21 de grade la Joseni și Ocna Șugatag și 32 de grade la Calafat, iar la ora 06 valorile termice erau cuprinse între 8 grade la Miercurea Ciuc și Întorsura Buzăului și 21 de grade la Oradea.

**La Bucureşti,** vremea a fost frumoasă și s-a încălzit față de ziua anterioară, astfel valorile termice diurne s-au apropiat de mediile multianuale. Cerul a fost mai mult senin, iar vântul a suflat slab până la moderat. Temperatura maximă a fost de 29 de grade la Afumați și 30 de grade la Filaret și Băneasa, iar la ora 6 se înregistrau 12 grade la stația meteo Băneasa și 16 grade la Filaret și Afumați.

**3. Prognoza meteorologică în intervalul 29.07.2023, ora 08.00 – 30.07.2023, ora 08.00**

**În ţara,** valorile termice vor fi mai ridicate față de ziua precedentă, astfel că vremea va deveni călduroasă în majoritatea regiunilor, dar cu precădere în cele sudice. Cerul va fi variabil, temporar cu înnorări, averse, descărcări electrice și intensificări de scurtă durată ale vântului, în special după-amiaza și seara, în Maramureș și pe arii restrânse în Crișana, Transilvania și Moldova. Cu totul izolat cantitățile de apă vor depăși 15...20 l/mp și vor fi condiții de grindină.

În celelalte regiuni, probabilitatea pentru astfel de fenomene va fi redusă. Temperaturile maxime se vor încadra între 25 de grade în Maramureș și 34 de grade în Oltenia, Muntenia și Banat, iar cele minime vor fi cuprinse între 10 grade în estul Transilvaniei și 21...22 de grade în Dealurile de Vest și pe litoral.

**La Bucureşti,** vremea va fi frumoasă, dar va deveni călduroasă, cu o maximă termică de 33...34 de grade. Cerul va fi variabil, mai mult senin dimineața și noaptea. Vântul va sufla slab până la moderat. Minima termică va fi de 17...18 grade, mai scăzută în zona preorășenească, spre 15 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**Garda Națională de Mediu, Comisariatul Județean Cluj** informează telefonic despre izbucnirea în data de 28.07.2023, pe raza Municipiului Cluj Napoca, județul Cluj, a unui incendiu cu degajări mari de fum la o hală de piese auto extins la 2 case, ce se manifestă pe o suprafață de cca 700 mp.

Nu este cunoscută cauza incendiului. A intervenit pentru stingere I.S.U. Cluj.

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

**A.B.A. Prut-Bârlad**

Județul Vaslui

Se mențin prevederile „Planului de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Solești.

Judetul Iasi

Se mentine situatia de restrictii in alimentarea cu apa pentru piscicultura la folosintele:

S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi prin reducerea

de debit

**DIRECȚIA COMUNICARE**